આજે કોઈ પણ કંપની માટે રેડ ઓશનના અવરોધને દૂર કરીને માત્ર બજારમાં ટકી રહેવા માટે જ નહીં, પણ આંતરિક વિકાસ સાધવા માટે પણ પોતાને બહેતર બનાવવાનું જરૂરી બની ગયું છે. હવે ટેક્નૉલૉજીની ગુણવત્તા દિવસે ને દિવસે વધી રહી છે જેને પરિણામે ઉત્પાદનની ગુણવત્તા પણ સુધરી છે અને ઉત્પાદક અને વિતરક વસ્તુના વધારે વિકલ્પ આપવા માટે સક્ષમ બન્યા છે. આ સિવાય વૈશ્વીકરણને કારણે હવે ઉત્પાદન વિશેની માહિતી અને એની કિંમત ગણતરીની મિનિટોમાં આખી દુનિયા સુધી પહોંચાડી શકાય છે અને દરેક ઉત્પાદન દુનિયાના કોઈ પણ ખૂણે મેળવવાનું શક્ય બન્યું છે. આ સંજોગોમાં વિશેષ બજારો તથા બજારમાં કોઈ એક કંપનીનું આધિપત્ય જોવા જ નથી મળતું. જોકે ડિમાન્ડમાં વધારો થયો હોય એવું ખાસ જોવા નથી મળતું.